Germaniya jinoiy politsiyasi bergan ma’lumotga qaraganda, mamlakatda 9780 fuqaro dom-daraksiz ketgan deb hisoblanmoqda. Bu haqda Handelsblatt gazetasi yozmoqda. Oxirgi marta 2015 yil oktabrida yangilangan ma’lumotlar bazasi asosan chet elga ketib, qaytib kelmagan, dom-daraksiz yo‘qolgan fuqarolarni o‘z ichiga oladi. Yo‘qolganlarning uchdan ikki qismi erkaklardir. Ro‘yxatda, shuningdek, 13 yoshga yetmagan 879 bola va 5 ming o‘smir bor.